ליסבון

ממוזער
**ליסבון** (בפורטוגזית: **Lisboa**; , נהגה: ליז'בואה, בעבר: **לישׂבונה**) היא בירת פורטוגל, העיר הגדולה ביותר בה, והמרכז הכלכלי והתרבותי החשוב במדינה. כמו כן משמשת ליסבון כבירתם של המחוז והנפה הנושאים את שמה.

שטחה של ליסבון הוא כ-100 קמ"ר, ובשנת 2021 התגוררו בה 545,923 אלף תושבים. במטרופולין שלה, הכולל גם את הערים לייריה וסטובל, התגוררו באותה שנה כ-2.8 מיליון תושבים.

משערים כי ליסבון נוסדה בידי הפיניקים או היוונים. ביוונית נקראה העיר אוליסיפו, ובהמשך שונה שמה לאוליסיפונה וליסיפונה. כאשר המוסלמים המורים השתלטו על העיר, הם קראו לה אל-ליסבונה, ומשם נגזר לבסוף השם הפורטוגלי. יום החג הרשמי של העיר הוא של אנטוניוס מפדובה, החל ב-13 ביוני.

## גאוגרפיה
שמאל|ממוזער|250px|צילום לווין של ליסבון
ליסבון היא המערבית בבירות אירופה. היא שוכנת במערב פורטוגל, לחוף האוקיינוס האטלנטי, בשפך נהר הטז'ו.

גבולות העיר תחומים בגבולותיה של ליסבון ההיסטורית. מסביב לעיר התפתחו מספר ערי לוויין, כגון לורש, אודיבלש, אמדורה ואואיירש, היוצרות את המטרופולין של ליסבון. המרכז ההיסטורי של העיר בנוי על שבע גבעות תלולות, ומסיבה זו חלק מרחובות העיר מאפשרים תנועת הולכי רגל בלבד. במערב העיר נמצא פארק מונסאנטו, הפארק העירוני הגדול בעולם. בעיר שני גשרים מעל הנהר טז'ו המחברים בין חלקיה, גשר 25 דה אבריל (לציון יום מהפכת הציפורנים), וגשר ואסקו דה גאמה, שאורכו 17.2 קילומטרים, והוא הארוך בגשרי אירופה והתשיעי באורכו בעולם.

### אקלים
בליסבון אקלים ים תיכוני מתון המושפע בעיקר מזרם הגולף, והיא שטופת שמש ברוב ימות השנה.

הקיץ חם ויבש. בשעות היום הטמפרטורות המרביות מגיעות ל-26°C עד 29°C בממוצע, ובלילה הן יורדות ל-16°C עד 18°C. החורף קריר וגשום, והטמפרטורות נעות בו בין 8°C ל-16°C מעלות. האביב והסתיו בליסבון בדרך כלל מתונים, ולעיתים אף חמים במהלך שעות היום.

כמות המשקעים השנתית בעיר מגיעה לכ-611 מילימטרים, היורדים בכ-100 ימי גשם בשנה, בדרך כלל מספטמבר עד מאי. השלג נדיר בעיר. ב-29 בינואר 2006 וב-28 בינואר 2007 ירד בה מעט שלג, בשל גלי קור ארקטיים שהשפיעו על כל אירופה, אך היו אלה השלגים הראשונים מזה 40 שנה.

## היסטוריה
[ימין|ממוזער|250px|[קתדרלת ליסבון|הקתדרלה של ליסבון]]
לפי האגדה, העיר הוקמה על קבוצה של שבע גבעות הנודעות כשבע גבעות ליסבון (פורטוגזית "Sete Colinas de Lisboa"). משערים כי העיר נוסדה בידי הפיניקים או היוונים. בהמשך, הייתה העיר חלק מהפרובינקיה הרומית לוסיטניה, אך לא הייתה העיר החשובה בה, ואמריטה אוגוסטה הייתה בירת הפרובינקיה.

בשנת 711 נכבשה העיר על ידי המורים, ובשנת 1147 נכבשה מחדש על ידי דום אפונסו הראשון מלך פורטוגל הראשון. ב-1260 הייתה לבירת פורטוגל, וב-1290 נוסדה בה אוניברסיטת ליסבון.

קהילה יהודית התקיימה בעיר כבר מהמאה ה-12, בארבעה רבעים, שהגדולה בהם הייתה ברובע באיישה (Baixa). בשנת 1449 נערך פוגרום ביהודי העיר. רבי יוסף בן אברהם חיון היה רב העיר במאה ה-15. בשנת 1492 הגיעו לפורטוגל ולעיר ליסבון בפרט עשרות אלפי יהודים ממגורשי ספרד. הם נרדפו, וב-1497 הוטבלו אלפים מהם בכפייה, אך העוינות כלפי היהודים שהמירו בכפייה את דתם ("אנוסים") לא פסקה, ובמאי 1506, בפוגרום ליסבון, נרצחו בין 3,000 ל-4,000 באירוע אדיר ממדים ואכזרי. באופן פורמלי עד המאה ה-19, אז היגרו לליסבון יהודים ממרוקו וגיברלטר, לא התקיימה קהילה יהודית בעיר, אף שהיו אנוסים שהמשיכו לקיים את הדת בהיחבא. כיום מעריכים שבליסבון כ-750 יהודים.

ב-26 בינואר 1531 נהרסה העיר ברעידת אדמה ונהרגו אלפים מתושביה. עם זאת, המאה ה-16 הייתה תור הזהב של האימפריה הפורטוגזית, וליסבון שגשגה, בהיותה שער לסחורות מהמזרח הרחוק, ולזהב שיובא מברזיל. ב-1 בנובמבר 1755 פקדה את העיר רעידת אדמה נוספת, בה נהרגו כ-90,000 בני אדם וכ-85% מהמבנים בעיר נהרסו. לאחר רעידת האדמה נבנתה העיר מחדש לפי תוכניותיו של ראש הממשלה סבשטיאאו דה מלו, המרקיז מפומבל.

במאה ה-20 היו בליסבון שתי הפיכות: ב-1910, בה הודח מרסלו קייטאנו, ומהפכת הציפורנים ב-1974.

ב-1 בדצמבר 2009 נחתמה בעיר "אמנת ליסבון", אמנה בינלאומית שמכוחה פועל כיום האיחוד האירופי.

## דמוגרפיה
בשנת 2017 התגוררו בליסבון עצמה כ-505,000 תושבים, ובאזור המטרופוליטני שלה כ-2,800,000 תושבים. צפיפות האוכלוסין בעיר היא כ-6,500 תושבים לקמ"ר. האזור המטרופוליטני של ליסבון כולל בתוכו גם את ליסבון רבתי, שעל גדותיו הצפוניות של הטז'ו, ואת חצי האי סטובל בדרום, שהם שני אזורי המשנה בנפת ליסבון. כמו רוב הערים הגדולות, ליסבון מוקפת פרברים רבים, וכמיליון בני אדם נכנסים לליסבון מדי יום מפרבריה. במטרופולין ליסבון מתגוררים מעל לשליש מאוכלוסיית פורטוגל כולה.

## כלכלה
רוב חיי הכלכלה הענפים בעיר מתבססים על מוסדות השלטון והתרבות המצויים בה. בשנים האחרונות גם התרחבה מאוד תעשיית התיירות בעיר.

בדרום נהר הטז'ו נמצאים מספר מפעלים. אזור ליסבון הוא האזור העשיר במדינה, והוא מספק למעלה מ-45% מהתוצר הלאומי הגולמי של פורטוגל. ההכנסה לנפש בליסבון גבוהה מהממוצע בפורטוגל, ואחת מהגבוהות באירופה.

ליסבון מארחת שני מוסדות של האיחוד האירופי: מרכז הניטור האירופי לסמים ולהתמכרות לסמים (EMCDDA) והמרכז האירופי לביטחון ימי (EMSA). גם משרדיה של קהילת המדינות הדוברות פורטוגזית ממוקמים בעיר.

## תרבות
שמאל|ממוזער|250px|טירת סאו ז'ורז'ה
שמאל|ממוזער|250px|כרכרה במוזיאון הכרכרות
[ממוזער|עבודה על החוף מאת חורחה קולאסו  במוזיאון הלאומי ל[אזולז'ו]]
ליבה של העיר ליסבון היא "העיר התחתונה" או "הבאישה" (Baixa), שמועמדת להפוך לאתר מורשת עולמית של אונסק"ו. אזור זה נבנה לאחר שנהרס ברעידת האדמה של 1755. טירת סאו ז'ורז'ה וקתדרלת סנטה מריה מאיור דה ליז'בואה שוכנות על אחת מגבעותיה של ליסבון, מזרחית לבאישה. השכונה העתיקה ביותר בעיר היא אלפמה, שבקרבת הטז'ו, שרעידות האדמה לא פגעו בה כבאזורים אחרים.
ממוזער|מעלית סנטה ז׳ושטה בליסבון
מבנים בעלי עניין אחרים הם פראסה דו קומרסיו (כיכר המסחר), כנסיית נוסה סניורה דה קונסייסאו וליה, כיכר רוסיו, כיכר רשטאורדורש, מעלית סנטה ז'ושטה, הבנויה בסגנון התחייה הגותית, כנסיית סאו רוקה, בזיליקת אשטרלה, מנזר ז'רונימוש, מגדל בלם, אנדרטת התגליות, מנזר סאו ויסנטה דה פורה ומנזר קרמו.

בליסבון מספר רב של סגנונות אדריכליים: אדריכלות רומנסקית, אדריכלות גותית, אדריכלות מנואלינית, אדריכלות הבארוק, אדריכלות פורטוגזית מסורתית, סגנון בנייה מודרני ואף פוסט מודרני. ברחובות הראשיים עוברות שדרות גדולות ומונומנטים, בעיקר במחוזות העיליים. השדרות העיקריות הן אוונידה דה ליברדאדה (שדרת העצמאות), אוונידה פונטש פריירה דה מלו (פורטוגזית: Avenida Fontes Pereira de Melo) ואוונידה דה רפובליקה (שדרת הרפובליקה).

ליסבון הוכרזה "בירת התרבות של אירופה" של האיחוד האירופי לשנת 1994.

ב-1998 אירחה העיר את היריד העולמי, ה"אקספו". לצורך כך הוקם אחד מאולמות הכנסים הגדול באירופה, הקרוי כיום אלטיס ארנה (Altice Arena), ומכיל כ-20,000 מקומות. ב-2018 נערך בו אירוויזיון 2018, בו זכתה הישראלית נטע ברזילי. מ-2016 מתקיים בו כנס ה-Web Summit, מהכנסים הטכנולוגיים הגדולים באירופה.

### מוזיאונים
בעיר ליסבון מספר מוזיאונים ידועים ובהם:
* מוזיאו נסיונל דה ארטה אנטיגה - המוזיאון הלאומי לאמנות עתיקה.
* ממוזער|קיר מעוטר באריחי אז׳ולאו בליסבוןמוזיאו דוש אזולז'וש - המוזיאון הפורטוגלי למוזאיקה באריחים. 
*מוזיאון קאלוסט גולבנקיאן - מוזיאון המציג אוסף אמנות מימי קדם ועד אמנות מודרנית.
* אוסאנאריו דה ליז'בואה - האקווריום של ליסבון - הגדול באקווריומים של אירופה.
* מוזיאו דו דיזיין - מוזיאון העיצוב במרכז התרבות בלם.
* מוזיאו נסיונל דוש קושש - מוזיאון הכרכרות הלאומי - אחד האוספים הגדולים בעולם של כרכרות מלכותיות.

### חינוך
אוניברסיטת ליסבון נוסדה בשנת 1290, והיא אחת האוניברסיטאות העתיקות בעולם. בעיר אוניברסיטאות נוספות, האוניברסיטה החדשה של ליסבון, הטכניון של ליסבון, והאוניברסיטה הטכנית של ליסבון.

### כדורגל
שתיים מקבוצות הכדורגל הבכירות של פורטוגל שוכנות בליסבון: בנפיקה ליסבון, שזכתה 32 פעמים באליפות פורטוגל, ומקיימת את משחקיה הביתיים באצטדיון האור, וספורטינג ליסבון שזכתה 18 פעמים באליפות, ומקיימת את משחקיה הביתיים באצטדיון ז'וזה אלבלדה. קבוצת כדורגל נוספת מהעיר היא בלננשש שזכתה באליפות פעם אחת.

### מוזיקה
ממוזער|כניסה למועדון פאדו ברובע אלפאמה בערב חג המולד
הסגנון המוזיקלי המזוהה עם ליסבון הוא הפאדו. סגנון הפאדו של ליסבון הוא עממי, והשירים עוסקים בגעגועים ובכמיהה. את מוזיקת הפאדו אפשר לשמוע במסעדות קטנות בשכונת אלפאמה. 

## תחבורה
בליסבון פועלת הרכבת התחתית של ליסבון, המהווה עורק התחבורה הראשי של העיר. בקרבת ליסבון נמצא נמל התעופה הבינלאומי פורטלה (Portela Airport) - הגדול בנמלי התעופה של פורטוגל.
ממוזער|חשמלית אופיינית בליסבון
בליסבון פועלות גם חשמליות, אשר נכנסו לשימוש בעיר במאה ה-19 כשהחשמליות הראשונות יובאו מארצות הברית וכונו אמריקנוס. 

בעיר נמצא נמל ליסבון שהוא אחד הנמלים הגדולים בפורטוגל.
[שמאל|ממוזער|250px|[פוניקולר בליסבון]]

## ערים תאומות

* 
* 

## ראו גם
* תיירות בליסבון

## קישורים חיצוניים

* 

* משרד התיירות הפורטוגלי - פרטים על ליסבון
* תמונות העיר
* 
* 
* 
* 
* 
* 
* 
* 
* עפר קידר, געגוגי לליסבון, באתר "המצלמה מוסיפה"
* 
* 

## הערות שוליים

*
קטגוריה:אירופה: ערי בירה
קטגוריה:פורטוגל: ערים
קטגוריה:פורטוגל: ערי חוף
קטגוריה:פיניקים: מושבות
קטגוריה:הערים המאוכלסות ביותר במדינתן
קטגוריה:האוקיינוס האטלנטי: ערי נמל